L-iskola tal-Ingliż EC, ta' propjetarji Maltin, rebħet unur prestiġjuż waqt l-edizzjoni ta' din is-sena ta' 'StudyTravel Magazine Awards'. Il-premju 'Star Chain School 2016' ifisser ħafna għaliex huwa wieħed mill-iktar rispettati fl-industrija. L-iskola li tirbaħ tintagħżel wara l-voti ta' eluf ta' speċjalisti u konsulenti fis-settur. L-ogħti tal-premju sar waqt ċerimonja f'Londra. L-iskola Maltija ilha 25 sena topera u tara studenti minn 140 pajjiż differenti. Minn skola waħda mmexxija minn familja, illum evolviet fi grupp ta' 24 skola f'21 post madwar id-dinja, inkluż Londra, Oxford, Cambridge, New York, San Francisco, Los Angeles, Vancouver, Cape Town u Miami.